Βουλευτικές εκλογές Σενεγάλης 2022

Στις 31 Ιουλίου 2022 διεξήχθησαν βουλευτικές εκλογές στη Σενεγάλη, για να εκλεγούν τα 165 μέλη της Σενεγαλικής Εθνοσυνέλευσης.

Γύρω στα 7.000 εκλογικά κέντρα άνοιξαν από τις 8 το πρωί μέχρι τις 6 το απόγευμα για τους 6.727.759 εγγεγραμμένους ψηφοφόρους της χώρας, ενώ εκλογικά τμήματα λειτούργησαν και στο εξωτερικό για τους 308.707 Σενεγαλέζους της διασποράς.

Η κυβερνώσα συμμαχία Ενωμένοι στην Ελπίδα του Προέδρου Μακί Σαλ, κέρδισε τις περισσότερες έδρες, τις 82 από τις 165, αλλά έχασε την πλειοψηφία της στην Εθνοσυνέλευση (83 έδρες χρειάζονται για την πλειοψηφία).

Εκλογικό σύστημα 
Σύμφωνα με το Σύνταγμα της Σενεγάλης, τα 165 μέλη της Εθνοσυνέλευσης εκλέγονται με δημοκρατικές, άμεσες εκλογές, για πενταετή θητεία. Το εκλογικό σύστημα είναι μικτό. Σύμφωνα με το νέο εκλογικό νόμο, του 2022:

 97 μέλη εκλέγονται με απλό πλειοψηφικό σύστημα από 46 εκλογικές περιφέρειες που αντιστοιχούν στα ισάριθμα διαμερίσματα της Σενεγάλης, και έχουν από 1 έως 7 έδρες η καθεμία.
 15 μέλη εκλέγονται με απλό πλειοψηφικό σύστημα από 8 εκλογικές περιφέρειες του εξωτερικού
 53 μέλη εκλέγονται με αναλογική εκπροσώπηση από μία ενιαία περιφέρεια. Η κατανομή των εδρών γίνεται με μέθοδο των μεγαλύτερων υπολοίπων.

Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Σενεγάλης, ηλικίας άνω των 18 ετών.

Δικαίωμα υποψηφιότητας έχουν όλοι οι πολίτες της Σενεγάλης, ηλικίας άνω των 25 ετών, υπό την προϋπόθεση να έχει περάσει ένα διάστημα τουλάχιστον 10 χρόνων από την ημερομηνία απέκτησαν τη Σενεγαλική ιθαγένεια, να έχουν καθαρό ποινικό μητρώο και να μην ασκούν επάγγελμα ασύμβατο με τη συμμετοχή σε πολιτικές εκλογές. 

Ισχύει απαίτηση για ισότιμη εκπροσώπηση των δύο φύλων, αντρών και γυναικών, στους καταλόγους υποψηφίων των πολιτικών κομμάτων. Οι υποψήφιοι πρέπει να παρουσιάζονται στα ψηφοδέλτια με σειρά εναλασσόμενου φύλου, δηλαδή: άντρας-γυναίκα-άντρας-γυναίκα- κ.ο.κ.

Πολιτικά - κόμματα συμμαχίες 

Η φιλελεύθερη συμμαχία Ενωμένοι στην Ελπίδα είναι μία πολιτική συμμαχία κομμάτων στην οποία ηγείται το κόμμα Συμμαχία για τη Δημοκρατία του Προέδρου Μάκι Σαλ. Η πρώην Πρωθυπουργός Αμινατά Τουρέ ηγήθηκε σε αυτές τις εκλογές. Τα περισσότερα από τα κόμματα της συμμαχίας είναι μέλη της Φιλελεύθερης Διεθνούς ή του Αφρικανικού Φιλελεύθερου Δικτύου. 

Η συμμαχία Απελευθερώστε το Λαό είναι πολυσυλλεκτική συμμαχία της αντιπολίτευσης, η οποία ιδρύθηκε το 2021 από τον Ουσμάνε Σόνκο και τον Μπαρτελεμί Ντίας. Ο Ουσμάνε Σόνκο είναι αρχηγός του αριστερού κόμματος , το οποίο ίδρυσε ο ίδιος το 2014, και ήρθε τρίτος στις Σενεγαλικές προεδρικές εκλογές του 2019. Ο Μπαρτέλεμι Ντίας είναι επί πολλά χρόνια δήμαρχος στο Ντακάρ και πρώην μέλος του Σοσιαλιστικού Κόμματος. Και εις βάρος των δύο αρχηγών, του Ουσμάνε Σόνκο και του Μπαρτέλεμι Ντίας, εκκρεμούν νομικές υποθέσεις και έχουν τρεχάματα στα δικαστήρια. Η συμμαχία αποτελείται από πάνω από 20 κόμματα με διαφορετικές ιδεολογίες.

Η συμμαχία Σώστε τη Σενεγάλη ιδρύθηκε τον Οκτώβριο του 2021. Στη συμμαχία ηγείται ο 96χρονος Αμπντουλαγιέ Γιουάντ, ο οποίος είναι πρώην Πρόεδρος της Σενεγάλης και επί πολλές δεκαετίες αρχηγός του Δημοκρατικού Κόμματος. Στη συμμαχία Σώστε τη Σενεγάλη έχουν προσχωρήσει η πολυσυλλεκτική συμμαχία Τζότνα και το Κογκρέσο Δημοκρατικής Αναγέννησης. 

Το Εμπρός για την Αναγέννηση του Χαμίντου Τιάου συμμετέχει στις εκλογές με τη συμμαχία Οι Υπηρέτες. Κορυφαίος υποψήφιος της συμμαχίας είναι ο Πάπα Τζίβριλ Φολ. Σκοπός της συμμαχίας είναι «να αλλάξει την εικόνα της Εθνοσυνέλευσης» και να σταματήσει την υποψηφιότητα του Μάκι Σαλ στις προεδρικές εκλογές του 2024, με το σύνθημα «Οποιοσδήποτε άλλος εκτός από τον Μάκι».

Αποτελέσματα

Παραπομπές 

Σενεγαλη
Εκλογές στη Σενεγάλη